Meer oor my… – Leeshoekie
Posted bysandreyerskryf.wordpress.com February 16, 2021 March 8, 2021 Posted inUncategorized
Ek het baie gesukkel om daarby uit te kom, maar ek is in 'n baie lekker fase van my lewe: ek is 63 jaar oud, afgetrede onnie en ma van twee wonderlike dogters. Vrou van die bedagsaamste liefie. Ouma van die oulikste seuntjie wat nou amper drie is.
Ek en geliefde is veertig jaar getroud in Julie 2021. Ons het op Tukkies ontmoet. Hy is 'n rekenkundige ou met jarelange bestuursondervinding in IT-infrastruktuur. My twee dogters het geswot wat hy het en verder.
Ek is totaal letterkundig ingestel. Twee grade in Afrikaans gedoen. Dertien jaar by die huis om kinders op te voed. Toe gaan Afrikaans onderrig vir gr.10 – 12 vir 22 jaar. Soms vir gr.8 en 9 ook. Daar is my liefde vir kortverhale gebore. Ek leef my so in die skryf van kortverhale in, net my neus steek uit. Gedigte skryf ek oor die 40 jaar. Die proses van dig en reduseer, bied groot, groot vreugde.
Gunsteling Afrikaanse kortverhaalskrywers: Chris Barnard en P.G. du Plessis. Gunsteling digters: Vincent Oliphant en D. J. Opperman.
Baie welkom in my leeshoekie. Jy gaan hier iets van al die genres van skryf kry. Lekker lees!
5 thoughts on "Meer oor my…"
San, is ek nou bly jy skryf bietjie oor jou wêreld! Dankie! Nou het ek ń prentjie van jou, en nou gaan ek ook meer verstaan as ek by jou kom inloer.